A határozati javaslat elfogadásához

egyszerű többség szükséges!

**III. Előterjesztés**

**BODOLYABÉR Község Önkormányzat KÉPVISELŐ-TESTÜLETÉNEK**

**2024. január 30. napján 17:00 órakor tartandó rendes ülésére**

**Tárgy: A Településrendezési Terv felülvizsgálata – szabályozási vonal tekintetében**

**Előterjesztő: Pataki Sándorné polgármester**

**Törvényességi ellenőrzést végezte: dr. Keresztes Izabella** jegyző

**Tisztelt Képviselő-testület!**

Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 27. § (2) bekezdése alapján a hatályos településrendezési tervben lévő szabályozási vonalként megjelenő szabályozási elem a megvalósulásáig, de legfeljebb hét évig érvényes. A települési önkormányzatnak legalább hétévente felül kell vizsgálnia a szabályozási elemet, és annak újabb legfeljebb hét évvel történő meghosszabbítására csak a közérdekű elrendelési indok fennállása esetében van lehetőség. Amennyiben a közérdekűség már nem áll fenn, a települési önkormányzatnak gondoskodnia kell a szabályozási vonalnak a helyi építési szabályzatból, valamint az azzal összefüggő korlátozás vagy tilalom ingatlan-nyilvántartásból való törléséről, valamint a szabályozási elemhez kapcsolódó építési jogok és követelmények módosításáról.

Ezzel összefüggésben az Étv. 60. § (15) bekezdése szerint a 2021. július 1-jét megelőzően elrendelt szabályozási vonalnál is fenti előírást alkalmazni kell azzal, hogy a szabályozási vonal felülvizsgálatát az első 7 éves felülvizsgálati kötelezettséget megelőzően 2024. január 1-ig el kell végezni. Fentiek alapján a települési önkormányzatnak a megadott határidőig képviselő- testületi döntésben rendelkeznie kell arról, hogy a szabályozási vonalakat - a közérdekű elrendelési indok fennállása esetén - változatlan módon szerepeltetik, vagy módosítják, törlik azokat a hatályos településrendezési tervből.

Tekintettel arra, hogy a településrendezési terv a beérkező indítványok alapján az elmúlt időszakban többször módosult, továbbá a közérdeket érintően a szabályozási vonalak tekintetében nem következett be változás, így javaslom a településrendezési tervben lévő szabályozási vonalak változatlan módon történő szerepeltetését.

Kérem a Tisztelt Képviselő-testületet, hogy az előterjesztést tárgyalja meg, a határozati javaslatot támogatni, szíveskedjen!

*Határozati javaslat*

Bodolyabér Községi Önkormányzat Képviselő-testülete – a polgármester előterjesztésében, – megtárgyalta, a Bodolyabér község településrendezési tervében lévő szabályozási vonalak felülvizsgálatának kérdését, és az alábbi határozatot hozza:

1. A Képviselő-testület Bodolyabér község településrendezési tervében a szabályozási vonalakat - a közérdekű elrendelési indok fennállása okán - változatlan módon szerepelteti.
2. A szabályozási vonalak soron következő felülvizsgálatát jogszabályi megfelelően 2031. január 1. napjáig el kell végezni.

Határidő: 2031. január 1.

Felelős: polgármester

Kersity Antal főépítész

Bodolyabér, 2024. január 26.

**Pataki Sándorné**

**polgármester**